./data/phi0914/phi00142/phi0914.phi00142.perseus-lat1.xml
Titus Livius (Livy)
inde certamine orto, nisi in tribunal legatorum perfugisset, haud multum afuit,       quin ab exulibus fautoribusque eorum interficeretur   Thebae quoque ipsae, quod Boeotiae caput est, in magno motu erant,       aliis ad regem trahentibus civitatem, aliis ad Romanos   et turba Coronaeorum Haliartiorumque           eo convenerat ad defendendum decretum regiae       societatis  sed constantia principum docentium cladibus Philippi Antiochique,       quanta esset vis et fortuna imperii Romani, victa tandem multitudo et ut       tolleretur regia societas decrevit et eos, qui auctores paciscendae amicitiae       fuerant, ad satisfaciendum legatis Chalcidem misit  fideique legatorum commendari civitatem iussit   Thebanos Marcius et Atilius laeti audierunt       auctoresque et his et separatim singulis fuerunt ad       renovandam amicitiam mittendi Romam legatos         ante omnia exules restitui iusserunt et auctores regiae societatis decreto suo       damnarunt  ita, quod maxume volebant, discusso Boeotico concilio Peloponnesum       proficiscuntur Ser Cornelio Chalcidem accersito   Argis       praebitum est iis concilium; ubi res nihil aliud a gente Achaeorum petierunt, quam ut mille       milites darent   id praesidium ad Chalcidem       tuendam, dum Romanus exercitus in Graeciam traiceretur, missum est  Marcius et       Atilius peractis, quae agenda in Graecia erant, principio hiemis Romam       redierunt